Adolf Loos

Adolf Loos (Brno, 1870eko abenduaren 10 − Kalksburg, 1933ko abuztuaren 23) arkitekto austriarra zen. Garaiko modernistentzat erreferentea izan zen eta funtsezko arkitektoa izan zen Mugimendu Modernoaren hastapenerako. Arkitektura modernoaren eta arrazionalismo arkitektonikoaren abiatzaileetakoen artean nabarmendu zen, protomodernotzat eta protoarrazionalistatzat sailkatua da.

 Biografia 

Brno hirian jaio zen, egungo Txekiar Errepublikan 1870ean. Ikasketak Reichenbergen hasi zituen eta Dresdengo Politeknikoan amaitu zituen. Ondoren, hiru urte eman zituen AEBan (1893-1896). Chicagoko eskolako razionalismoaren eragina jaso zuen eta Art Nouveauren aurka jo zuen. Modernistekin hika-mikak izan zituen, eta bere kritikaren islada da 1908.ean idatzi zuen Ornament und Verbrechen (Apaindura eta delitoa) edo 1910.ean eraikitako Steiner Etxea Vienan. Lehenengo Mundu Gerra amaitu ostean, Vienako udal arkitekto izendatu zuten eta bi urtetan lan egin zuen (1920 – 1922 ). Lanaldi hartan arkitektura soziala sustatu zuen Hoff ereduko etxaldeen eraikuntza sustatuz. Garaiko abangoardia artistikoekin harremanak izan zituen Schonberg, Kokoschka eta Tristan Tzara. Bere obrak apaindura gabekoak eta arras abangoardistak ziren. Loosen ideia radikalek eragin handia izan zuten abangoardista garaikideen artean.

 Lan garrantzitsuak 
 1899 : Cafe Museum, Viena
 1903 : Villa Karma, Clarens,Suitza
 1909 : Loos Etxea Michaelerplatzen, Viena
 1910 : Steiner Etxea, Viena
 1912 : Villa Scheu, Viena
 1926 : Tristan Tzararen etxea, Paris

 Idazki garrantzitsuenak 

 1897 : Nelle Freie Presse
 1898 : Potemkin hiria
 1903 : Das Andere
 1908 : Ornament und Verbrechen
 1910 : Architectur

 Kanpo estekak 

Kategoria:Austriako arkitektoak
Kategoria:Hego Moraviako jendea
Kategoria:Vienan hildakoak